Изатулло Ғаниев

Изатулло Ғаниев (Ғаниев Изатулло Наврӯзович марти 1948, деҳаи Вешканди ноҳияи Айнӣ) — кимиёшинос, маводшинос, доктори илми химия, профессор, узви вобастаи Академияи илмҳои Тоҷикистон, академики Академияи илмҳои Тоҷикистон ва дорандаи Ҷоизаи давлатии ба номи Абӯалӣ ибни Сино Зиндагинома Ғаниев Изатулло Наврӯзович, 19 марти соли 1948 дар деҳаи Вешканди ноҳияи Айнӣ, вилояти Суғд, Ҷумҳурии Тоҷикистон дар оилаи хизматчӣ ба дунё омадааст. Соли 1965 баъди хатми мактаб — интернати 1-и ноҳияи Айнӣ бо медали тило ба факултаи механикаю технологии Донишкадаи политехникии Тоҷикистон дохил шуда, баъди хатми курси дуюм ба Донишкадаи химиявӣ-технологии шаҳри Қазон барои идомаи таҳсил фиристода шудааст. Донишкадаи номбаршударо соли 1970 аз рӯи ихтисоси "Технологияи химиявии моддаҳои ғайриорганикӣ ва нӯриҳои минералӣ" хатм намудааст. Баъди хатми донишкада барои кор ба Корхонаи кӯҳӣ-маъдании Анзоб фиристода шуда, ки дар вазифаҳои лаборант, назоратчӣ, устои калони шуъбаи техникӣ фаъолият намудааст. Соли 1971 ба шуъбаи рӯзонаи аспирантураи Институти химияи АИ Ҷумҳурии Тоҷикистон дохил шуда, баъди хатми аспирантура дар Институти химия дар вазифаҳои лаборанти калон, корманди хурд ва калони илмӣ то соли 1981 фаъолият намудааст. Соли 1981 ба вазифаи мудири лабораторияи "Маводҳои ба коррозия устувор" аз тариқи озмун интихоб шуда ва то имрӯз дар ин вазифа фаъолият дорад. Соли 1976 дар Институти металлургия ва бойгардонии АИ Ҷумҳурии Қазоқистон рисолаи номзадиро аз рӯи ихтисоси "Металлургияи металлҳои ранга" дифо намуда, дараҷаи номзади илмҳои техникиро соҳиб шудааст. Соли 1991 дар Институти химияи АИ Ҷумҳурии Узбекистон рисолаи докториро аз рӯи ихтисоси "Химияи ғайриорганикӣ" дифо намудааст. Соли 1994 аз тарафи КОА-и ФР ба ӯ унвони "профессор" аз рӯи ихтисоси номбурда дода шудааст. Аз соли 1996 то соли 2000 дар вазифаи муовини директор оид ба илм дар Институти химия АИ ҶТ фаъолият дошт. Солҳои дар вазифаи муовини Саркотиби АИ Ҷумҳурии Тоҷикистон кор кардааст. Аз соли 2005 то 2010 дар вазифаи академик — котиби Шуъбаи илмҳои физикаю математика, химия, геология ва техникаи АИ Ҷумҳурии Тоҷикистон фаъолият кардааст. Аз соли 2007 то соли 2012 дар вазифаи мудири кафедраи "Технологияи истеҳсолоти электрохимиявӣ" ҳамчун ҳамкор фаъолият намудааст. Аз соли 2013 то имрӯз дар вазифаи профессор-мушовир ҳамчун ҳамкор дар кафедраи номбаршуда фаъолият дорад. Фаъолияти илмӣ Соли 1976 натиҷаи корҳои илмии худро бо роҳбарии доктори илмҳои техникӣ Ваҳобов А. В. дар мавзӯи "Таҳқиқоти системаҳои сечандаи --, -- ва коркарди хӯлаҳо дар асоси онҳо" ҷамъбаст намуда, дар шаҳри Алма-Ато рисолаи номзадиро дифоъ намудааст. Соли 1991 бошад, рисолаи докториро бо мушовирии яке аз олимони намоёни ИҶШС, профессор Ваҳобов А. В. дар мавзӯи "Синтез, хосиятҳои физикавӣ-химиявӣ ва истифодаи хӯлаҳои алюминий бо металлҳои нодирзаминӣ ва ишқорзаминӣ" дар шаҳри Тошканти Ҷумҳӯрии Узбекистон, ҳимоя намудааст. Фаъолиятҳои илмии ӯ ба омӯзиши диаграммаҳои ҳолати сечандаи алюминий бо металлҳои ишқорзаминӣ ва нодирзаминӣ бо иловаҳои металлҳои саноатан муҳим монанди литий, берилий, магний, мис, рӯҳ, оҳан ба роҳ монда шудааст. Дар натиҷа аз тарафи ӯ ва шогирдонаш зиёда аз 60 диаграммаи ҳолати сечандаи алюминий омӯхта шудааст. Қисми зиёди корҳои таҳқиқотии ӯ ба омӯзиши хосиятҳои коррозионнӣ ва физикавӣ-химиявии хӯлаҳои алюминий, рӯҳ, сурб ва дигар металлҳои ранга, бахшида шудааст. Ғаниев И. Н. муаллифи зиёда аз 100 ихтироъот аст, ки қисми зиёди онҳо дар корхонаҳои саноатии Ҷумҳурии Тоҷикистон ва Федерецияи Россия истифода шудаанд. Зери роҳбарии академик Ғаниев И. Н. зиёда аз 40 нафар рисолаи номзадӣ ва 9 нафар рисолаи докторӣ дифо намудаанд. Осор Профессор И. Н. Ғаниев муаллифи зиёда аз 40 монография ва 1000 мақолаҳои илмӣ мебошад. Китобҳо (Монографияҳо) Ҷоизаҳо Нигаред низ Эзоҳ Изатулло Ганиев — новые книги (тоҷ.).. 4 Январ 2019 санҷида шуд. (пайванди дастнорас).